Razpored dela glej zapisnik.
Monica Frassoni
(IT) Gospod predsednik, gospe in gospodje, imam vprašanje v zvezi z Evropskim svetom. Slišali smo, da ste na srečanju Evropskega sveta dejali, da se Parlament strinja, da bi glasovanje za predsednika Komisije moralo potekati 15. julija, za ostale člane Komisije pa po sprejemu Lizbonske pogodbe.
Rada bi vedela, ali je to res ali ne, in če je, s kakšnim pooblastilom ste dali to izjavo.
Predsednik
Gospa Frassoni, ker ste bili tudi vi prisotni, se boste gotovo spomnili, da smo o tem razpravljali na konferenci predsednikov. 15. juliju ste nasprotovali samo vi. Vsi drugi predsedniki skupin so se strinjali z mnenjem, ki sem ga izrazil v svoji izjavi Svetu. Seveda si lahko preberete dobeseden zapis mojega govora. To je na voljo vsem poslancem Evropskega parlamenta in javnosti.
